टीआरएस ने चुनाव के दौरान गरीबों के लिए दो शयनकक्षों वाले मकान मुहैया कराने का वादा किया था. हैदराबाद में ऐसे फ्लेटों की एक मॉडल कॉलोनी बनाई जा रही है. इस साल विद्युत आपूर्ति में सुधार टीआरएस सरकार की सबसे बड़ी सफलता है जबकि कुछ लोगों ने भविष्यवाणी की थी कि तेलंगाना के गठन के बाद उसे विद्युत की भारी कमी का सामना करना पड़ेगा. विपक्षी कांग्रेस, तेदेपा और भाजपा ने आरोप लगाया कि राज्य में कृषि संबंधी संकट के कारण सैकड़ों किसानों ने आत्महत्या की है और राज्य मंत्रियों ने कृषि क्षेत्र में संकट के लिए पूर्ववर्ती सरकारों को दोषी ठहराया है.